Luister: Praktiese wenke om 'n ongesonde spysverteringstelsel te herstel | Maroela Media
Foto bloot ter illustrasie. (Foto: Silvia Rita/Pixabay)
Sommige mediese kenners verwys na die spysverteringstelsel as die liggaam se "tweede brein" vanweë die sleutelrol wat dit fisiek vir ons liggame, asook ons geestesgesondheid én vel speel.
Dr. Vanessa Lapiner, 'n dermatoloog en eienaar van die TASH360, 'n holistiese-velsorgsentrum in Seepunt en stigter van die Root4-velsorgreeks, het met Maroela Media gesels oor die regstreekse verband tussen 'n ongesonde spysverteringstelsel en velprobleme soos aknee en inflammasie.
Hoewel daar nie een pasgemaakte resep is om dit te verbeter nie, deel sy in die tweede deel van dié podsendingreeks egter 'n paar algemene wenke wat enigiemand vandag kan begin volg om 'n ongesonde spysverteringstelsel te balanseer en herstel.
Sy verduidelik ook kortliks waarom sy as dermatoloog opgewonde is oor die holistiese benadering wat sy en ander mediese praktisyns wat aan TASH360 verbonde is, volg om pasiënte te help om hul algehele gesondheid van binne af te verbeter.